
РЕПУБЛИКА СРБИЈА
АП ВОЈВОДИНА
ОПШТИНА ШИД
ИЗБОРНА КОМИСИЈА
ОПШТИНЕ ШИД
Број : 013-138/II-26
Датум: 30.10.2026.године

З А П И С Н И К 

са 13. седнице Изборне Комисије општине Шид одржане дана 30.10.2026. године у 
10. 00 часова у сали Скупштине општине Шид.

	Седници присуствују: Слађана Маховац, председник, Јелена Шушкић, члан,   Јована Петровић, заменик члана, Мирослав Нонковић, члан,   Драган Гутић, члан, Далибор Тарлаћ, заменик члана,Снежана Радека, члан, Велинка Масал Античевић, заменик члана, Александар Радин, заменик члана, Радован Пробојчић, члан,  Ивана Пезић, члан, Вукашин Јовић, члан,  Јована Витас Миланковић, члан,  Александра Божић, члан, Љубиша Чавић, заменик члана Милутин Анђелковић, члан, Мира Тарајић, члан,  Сандра Марковић, заменик члана,  Александар Павловић, члан, Јела Мијатовић, члан, Војислав Куљански, заменик члана, Ружица Влаисављевић, члан, Милица Јаш, члан, Борислав Кулачанин, заменик члана, Јована Дамјановић, члан, Јелена Ранисављевић, заменик члана

Бојана Мравик, секретар,

Одсутни: Дејан Логарушић,  Стеван Лазић, Живан Мирић Милош Стевановић. Жељана Зец, Љиљана Клисурић, Бранимир Ћућа, Павле Скленар, Ђорђе Радосављевић, Ивана Тркуља Јовановић, Александра Ковачевић, Теодора Басрак, Јасминка Зец, Давид Старовлас, Дајане Стевић, Савка Гашић, Милица Угљешић
                 (сви уредно обавештени, оправдано одсутни)

	Записник води :             Бојана Мравик, секретар.

	Председник Комисије отвара седницу, поздравља присутне, утврђује да постоји кворум за пуноважан рад и одлучивање, те је за данашњу седницу  предложио следећи 

ДНЕВНИ РЕД:
1. Доношење  решења о именовању председника и чланова бирачког одбора и њихових заменика у сталном саставу на територији општине Шид за бирачко место 35  за  поновно спровођење избора за народне посланике Народне скупштине расписаних за 01. новембар 2026.године.
2. Доношење решења о именовању чланова и заменика чланова бирачког одбора у проширеном саставу на територији општине Шид за бирачко место 35 за  поновњено спровођење избора за народне посланике Народне скупштине расписаних за 01.новембар 2026.године;


Како није било примедби и  других предлога за дневни ред, исти је   усвојен већином гласова.

       				 РАД ПО УТВРЂЕНОМ ДНЕВНОМ РЕДУ

1. Доношење  решења о именовању председника и чланова бирачког одбора и њихових заменика у сталном саставу на територији општине Шид за бирачко место 35  за  поновно спровођење избора за народне посланике Народне скупштине расписаних за 01. новембар 2026.године.

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике,  да су благовремено стигли предлози овлашћених предлагача, за предлагање лица у бирачки одбор у сталном саставу, у складу са којим предлозима је припремљено  Решење о именовању председника и чланова бирачког одбора и њихових заменика у сталном саставу  за БМ 35 на територији општине Шид. Потом је отворила дискусију. Како се нико није јавио за реч, приступило се гласању. Комисија је једногласно донела Решење о именовању председника и чланова бирачког одбора и њихових заменика у сталном саставу на територији општине Шид за БМ 35  за поновно спровођење избора за народне посланике Народне скупштине који ће се одржати 01.11.2026.године.

2. Доношење решења о именовању чланова и заменика чланова бирачког одбора у проширеном саставу на територији општине Шид за бирачко место 35 за  поновњено спровођење избора за народне посланике Народне скупштине расписаних за 01.новембар 2026.године;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике,  да су благовремено стигли предлози овлашћених предлагача, за предлагање лица у бирачки одбор у проширеном  саставу, у складу са којим предлозима је припремљено  Решење  о именовању чланова и заменика чланова бирачког одбора у проширеном саставу на територији општине Шид за  БМ 35 за поновно спровођење избора за народне посланике Народне скупштине који ће се на овом БМ одржати 01.11.2026.г.. Потом је отворила дискусију. Како се нико није јавио за реч, приступило се гласању. Комисија је једногласно донела Решење  о именовању чланова и заменика чланова бирачког одбора у проширеном саставу на територији општине Шид за БМ 35 за поновно спровођење избора за народне посланике Народне скупштине који ће се одржати 01.11.2026.године. 
Иако није била тачка дневног реда предвиђена за питања, предлоге и информације, Председница је предочила члановима да Драган Гутић и Александар Радин  крећу да преузму изборни материјал за поновно спровођење избора који ће се одржати 01.11.2026.године. Примопредаја изборног материјала ће бити у 11.00 часова ( 30.10.2026.г.) у седишту Сремског управног округа у Сремској Митровици,  а након извршене примопредаје изборног  материјала , биће  контактирани председник и заменик председника БО на БМ 35 ради примопредаје изборног материјала пре гласања између општинске изборне комисије и бирачког одбора које је предвиђено у 13.00 часова ( 30.10.2026.) у Сали СО Шид, на адреси Карађорђева бр.2.
Такође је указано да ће се бирачима омогућити да на истоветне телефоне могу да изврше пријаву за гласање ван бирачког места, као што је било предвиђено и за изборе одржане 25.10.2026.године.
Председник закључује 13.седницу Изборне комисије општине Шид  у 10.17 часова.

Председник:							    Записничар.

